DESCUBRINDO AS NOSAS MUSICAS: Os Trintas de Trives\nOs Trintas de Trives foron un cuarteto de gaita, clarinete en mi b (requinto), redoblante (caixa) e bombo, creado por iniciativa do compositor Ricardo Courtier a finais do século XIX na localidade ourensá de Pobra de Trives e formado polos irmáns Félix, Fermín, Rogelio e Luís Álvarez.\nNo seu tempo foron aclamados tanto polo público como pola prensa que se facía eco das súas actuacións por toda Galicia e as súas saídas a Madrid, Barcelona ou La Habana, sendo considerados un dos máis importantes grupos de música popular galega do momento.\nOs Trintas son un grupo diferente ao que se pode considerar hoxe en día unha formación de música tradicional, xa que os seus compoñentes son músicos formados que tocan con partitura e o seu repertorio está composto especialmente para eles por un autor recoñecido (R. Courtier), que mestura melodías populares galegas e ritmos de moda no momento como a mazurka ou o vals con arranxos de obras máis “serias” de compositores como Juan Montes, José Castro “Chané” ou Federico Chueca.\nO éxito da formación vese tamén reflectido na gran cantidade de cuartetos con clarinete que van ser creados por todo o territorio galego nos anos seguintes á súa aparición e que converterán a esta combinación instrumental en agrupación tipo da música galega ata a aparición dos cuartetos con dúas gaitas, cara o ano 1925.\nNa actualidade existe un crecente interese pola recuperación da historia da música dos Trintas de Trives que está a ser interpretada por músicos da talla de Vaamonde, Lamas e Romero ou Marcos Foxo, entre outros.\nTraballo levado a cabo por:\nClarinetista galego de sólida formación académica e ampla e variada experiencia profesional. Titulado en clarinete polo Real Conservatorio Superior de Música de Madrid e na interpretación de clarinetes históricos polo Koninklij Conservatorium de A Haia (Holanda), está tamén especializado en Música Tradicional Galega pola Universidade de Santiago de Compostela.\nComo intérprete ten participado tanto como solista ou en grupo en proxectos de música antiga, contemporánea, jazz ou popular cos que ten chegado a actuar por toda Europa, América ou norte de África realizando tamén traballos para teatro, cine ou tv.\nNa actualidade podémolo escoitar a dúo co guitarrista Pablo Carrera no seu proxecto mais persoal chamado 2uS e co cal ven de editar o segundo traballo discográfico, reinterpretando musica galega co Cuarteto Caramuxo, acercándose ó rock e á world music coa Banda Crebinsky ou dirixindo e tocando na Orquestra de Música Espontánea de Galicia (O.M.E.GA.) ademais de participar como colaborador en moitos traballos discográficos como os de Mercedes Peón entre outros.\nA versatilidade como instrumentista permítelle tocar todos os instrumento da familia do clarinete e así podémolo escoitar tocando un chalumeau ou un clarinete do S. XVIII ata os modelos mais modernos da familia como o clarinete baixo ou o contrabaixo.\nComo investigador centra o seu interés no papel do clarinete na música popular galega, nomeadamente nas murgas e nos cuartetos de principios do século XX onde este instrumento facía dúo coa gaita xunto a tambor e bombo. A súa investigación sobre Os Trintas de Trives semella un paso lóxico neste proceso de investigación que agarda ser en breve o argumento principal da súa tese de doutoramento en etnomusicoloxía na Universidad de Valladolid.\nPublicado por: Beatriz e Beatriz Cancela en 6:18\nEtiquetas: Fernando Abreu, Os Trintas de Trives


Día da Acción Católica e do Apostolado Seglar 2014 | Delegación Apostolado Seglar Lugo\nDía da Acción Católica e do Apostolado Seglar 2014\nadmin mayo 28, 2014 Pastoral No Comment\nComo todos os anos cando nos achegamos á solemnidade de Pentecoste, momento litúrxico onde se celebra o Día da Acción Católica e do Apostolado Seglar, a Comisión Episcopal de Apostolado Seglar (CEAS) lanza unhas indicacións en torno á aplicación práctica á vida dos seglares deste tempo forte.\nO lema deste ano 2014 é “A Christifideles laici á luz da Evangelii gaudium”, lembrando os 25 anos transcurridos dende a publicación por San Xoán Paulo II daquela exhortación, documento tan relevante sobre o papel dos laicos, e que aínda cómpre profundizar nas súas aplicacións concretas, agora xa enriquecidas pola exhortación do papa Francisco.\nDestacamos o seguinte parágrafo da mensaxe dos bispos, pola súa destacada actualidade:\n“A festividade de Pentecoste débenos servir para crecer na conciencia da eficacia da acción do Espírito Santo sobre cada un de nós e a converternos, en expresión do papa Francisco, en evanxelizadores con Espírito: «En Pentecoste, o Espírito fai saír de si mesmos aos Apóstolos e transfórmaos en anunciadores das grandezas de Deus, que cada un comeza a entender na súa propia lingua. O Espírito Santo, ademais, infunde a forza para anunciar a novidade do Evanxeo con audacia (parresía), en voz alta e en todo tempo e lugar, incluso a contracorrente. Invoquémolo hoxe, ben apoiados na oración, sen a cal toda acción corre o risco de quedarse baleira e o anuncio finalmente carece de alma. Xesús quere evanxelizadores que anuncien a Boa Nova non só con verbas, senón sobre todo cunha vida que se transfigurou na presencia de Deus» (Evangelii Gaudium, 259).”\nA Delegación de Apostolado Seglar de Lugo, coa colaboración da Delegación de Misións, invita a toda as persoas, especialmente aos seglares, a vivir con ledicia esta festa do Espírito Santo, quen nos convoca á Igrexa a traballar por unha terra nova e unha mesa común na que todos poidamos compartir o noso alimento e as nosas inquedanzas máis profundas.\nAs actividades previas ao Día do apostolado seglar dan inicio o venres 6 de xuño, ás 20:00, cunha charla de Xabier Blanco, salesiano, director do Colexio “Divina Pastora” de Lugo, que tratará sobre o lema deste curso a nivel diocesano: “A fe, luz da vida”. O lugar da conferencia é o salón de actos do Seminario Maior de Lugo, como noutras ocasións.\nAo día seguinte, o sábado 7 de xuño, a vixilia de Pentecoste será esta vez na parroquia de Santiago A Nova de Lugo, a cal comezará ás 20:00. Este ano haberá unha novidade significativa: ao rematar a vixilia, poderemos contar cun concerto breve de “Xaquín e a súa banda”. Agradecemos especialmente a Xaquín R. Pomares, cantautor cristián de referencia en Galicia, a aceptar a invitación de compartir as súas cancións cos asistentes, tanto nenos, xóvenes como adultos.\nPor último, o Día da Acción Católica e do Apostolado Seglar, o domingo 8 de xuño, celebraremos a solemnidade de Pentecoste cunha eucaristía, presidida polo noso Bispo, D. Alfonso Carrasco, na catedral de Lugo, ás 13:00.\nConfiamos que estes actos nos conduzan a respostar con xenerosidade á invitación dada polo Espírito Santo para acoller os seus dons e facelos visibles nas nosas vidas.\nMensaxe dos bispos da CEAS con motivo do Día da Acción Católica e do Apostolado Seglar 2014\nAcción Católica, Alfonso Carrasco, apostolado seglar, laicos, Lugo, pentecostés, Seminario de Lugo, Xabi Blanco, Xaquín, Xaquín e a súa banda\n« Curso sobre novas pobrezas\nEncuentro con Acción Católica General »


Compartimos a esperanza que dá a Biblia cos asistentes en París á conferencia sobre o cambio climático (COP21)\nLELO EN Africáner Albanés Alemán Amárico Armenio Azerí Azerí (alfabeto cirílico) Catalán Cebuano Checo Chichewa Chinés (Simplificado) Chinés (Tradicional) Chitonga (Malaui) Chitumbuka Chol Coreano Crioulo haitiano Croata Danés Eslovaco Esloveno Español Estoniano Finés Francés Galego Grego Hauzá Hebreo Húngaro Indonesio Inglés Iorubá Islandés Italiano Kinyarwanda Kirguiz Kirundi Lingala Lituano Malaiala Malaio Malgaxe Nahuatl (Huasteca) Ndebele (Cimbabue) Neerlandés Noruegués Oromo Panxabi Polaco Portugués Portugués (Portugal) Purépecha Romanés Ruso Sepedi Serbio Serbio (alfabeto latino) Setsuana Shona Sinhala Suahili Sueco Tagalo Tahitiano Tailandés Telugú Tigrinya Turco Tártaro Ucraíno Urdu Valenciano Vietnamita Xaponés Xavanés Xeorxiano Xhosa Árabe Éuscaro\nCampaña especial en París: Un mundo sen contaminación\nEntre o 30 de novembro e o 12 de decembro de 2015 tivo lugar en París, Francia, a conferencia das Nacións Unidas sobre o cambio climático (COP21). Asistiron delegados procedentes de 195 países para falar sobre como reducir o impacto que teñen as actividades humanas sobre o clima. Á conferencia asistiron arredor de trinta e oito mil persoas, entre as que había funcionarios de goberno, científicos, ecoloxistas e persoas de negocios. Outras miles de persoas visitaron unha oficina de información próxima para informarse sobre o cambio climático.\nAínda que as Testemuñas de Xehová non participaron na conferencia, están moi interesadas no medio ambiente. Por iso, moitas si participaron nunha campaña especial en París para dar a coñecer a esperanza que dá a Biblia de vivir nun mundo libre da contaminación.\nMentres viaxaba no transporte público, unha testemuña de Xehová falou cun home peruano que ía vestido co traxe tradicional do seu país. Este díxolle que, a pesares de ter boa saúde e vivir nunha bonita zona de montaña, preocupáballe o futuro do noso planeta. Alegrouno moito ver a esperanza que a Biblia nos dá e, cun gran sorriso, aceptou quedar cunha tarxeta que presenta o noso sitio de internet, www.jw.org.\nNun tren, dúas testemuñas de Xehová falaron cun científico medioambiental americano. Quedou abraiado cando lle contaron que as Testemuñas de Xehová recibiran dúas veces a clasificación de Catro Globos Verdes, outorgada pola institución Green Building Initiative. Explicáronlle que os recibiran debido ó seu compromiso co deseño e construción sostible de dous novos edificios da sucursal estadounidense das Testemuñas de Xehová en Wallkill, Nova York. O científico tamén aceptou de boa gana unha tarxeta da páxina web.\nMoitas persoas prometeron visitar a nosa páxina web, pois quedaron impresionadas polo noso interese no medio ambiente. Cando unha delegada canadense escoitou dos esforzos que fixeron as testemuñas de Xehová en Warwick, Nova York, onde está a sede central, para protexer a zona de aniñadoiro dun paxariño (Sialia sialis) que cría alí, dixo: “Antes de dedicarme a defender o medio ambiente, era ornitóloga. Non tiña nin idea de que as Testemuñas de Xehová respectabades tanto a natureza. Lerei as vosas publicacións e visitarei a vosa páxina web para coñecervos mellor”.


Ventos do leste, ventos do oeste\nResulta natural que gran parte da cidadanía galega, moi especialmente a que votou a EN MAREA nas últimas eleccións xerais (2016), non entenda o que está a pasar no interior desta organización que vén de dividirse en dúas candidaturas para as eleccións xerais: EN MAREA e EN COMUN UNIDAS-PODEMOS. Non entenda como pode ser que se dilapide de maneira tan gratuíta e inmatura tal capital político (271.148 votos e 14 deputados no Parlamento Galego, 344.143 Votos e 5 deputados no Parlamento español). Resulta natural.\nCon todo, como cidadán que participou desde o primeiro momento (Encontro por unha marea, ano 2015) tanto no proceso de construción de EN MAREA como na súa transcorrer posterior, permíteme ter un coñecemento próximo dos feitos e circunstancias, polo que vou tentar debullar as razóns políticas, noutras non entro, que poden axudar a entender mellor o que está a pasar no interior de EN MAREA. Como o que naceu como un proxecto unitario finalizou en dúas candidaturas diferentes nestas eleccións xerais.\nPara entender mellor o que está a pasar no espazo político que ocupaba EN MAREA basta con botar unha vista á nosa contorna, tanto galego como español e, mesmo, europeo, por non dicir occidental. Na actualidade, especialmente desde a caída do muro de Berlín e o auxe da mundialización neoliberal (finais do século XX), dous movementos na esquerda pugnan pola hexemonía: un representado polos partidos clásicos (socialdemocracia e comunismo disfrazados de fórmulas varias) e outro polos novos movementos sociais que tiran por formas de organización e participación diferente. O primeiro segue defendendo que sexan os partidos, e dentro deles os seus directivos, quen dirixa e executen a acción política; o segundo procura (baixo diferentes formas) que a política non sexa cousa exclusiva das elites e que a cidadanía sexa quen de participar e decidir. Dúas formas distintas de entender a política hoxe en día que, loxicamente, reclaman tamén formas diferentes de organizarse, de participar e de tomar decisións. En definitiva: dúas estratexias diferentes.\nTrasladándonos a EN MAREA, a primeira estratexia é a defendida maioritariamente polos partidos que se incorporaron a este espazo (PODEMOS, ESQUERDA UNIDA, ANOVA, COMPOSTELA ABERTA, MAREA ATLANTICA) e que nas últimas eleccións internas á COORDINADORA presentouse en sociedade co nome de ENTRE TODAS. Na segunda están (estamos) aqueles que non pertencen (pertencemos) a ningún partido e que, por caso, presentaron nas eleccións á COORDINADORA a candidatura COIDANDO A CASA liderada por Luís Villares. As últimas eleccións internas celebradas en EN MAREA puxeron en evidencia como a segunda opción era cada vez máis maioritaria dentro da organización (60% dos/as inscritos/as).\nDúas estratexias diferentes que, por caso en Galicia e en España, esconden diferenzas de gran calado. Diferenzas que van desde unha posición moi distinta fronte a derívaa neoliberal da Unión Europea ata un posicionamento tamén radicalmente diferente das reformas máis urxentes no estado español como tivemos ocasión de ver na última lexislatura e moi especialmente no debate sobre os orzamentos. Así, por caso, a negativa por parte dunha maioría dos parlamentarios de EN MAREA, adscritos/as a ENTRE TODAS, a negociar a Axenda galega co goberno central –a pesar da favorable disposición da brillante Ministra de Facenda, señora Montero- foi unha decisión política moi significativa por varias razóns. En primeiro lugar supuxo de seu negar a razón de ser a EN MAREA –como antes fixeran con motivo de non formar grupo parlamentario propio- en beneficio de UNIDOS PODEMOS. En segundo lugar evitou que o goberno español había chegado a recoñecer a EN MAREA como un interlocutor político e como un suxeito do cambio en Galicia fronte ao inmobilismo de la Xunta A. Núñez Feijoo. En terceiro lugar foi non atender o que era unha reivindicación maioritaria en EN MAREA. Tamén incumprir, unha vez máis, un compromiso contraído cos electores nas eleccións xerais e que estaba escrito no programa. Finalmente tal postura veu confirmar, unha vez máis, que para os directivos e dirixentes dos partidos integrados en EN MAREA esta foi sempre máis unha opción táctica que unha opción estratéxica.\nDiferenzas que se estendían ao modelo organizativo. Si no período non electoral, como consta nas hemerotecas, a convivencia entre os dous colectivos de facto foi dura e difícil, con episodios realmente lamentables e mesmo vergoñosos, cando aparecen no escenario político unha serie de contendas electorais explotaron as diferenzas. Unhas diferenzas que realmente reflicten tanto unha loita polo poder dentro de EN MAREA como unha loita pola supervivencia partidista e persoal. Na práctica, que é o que realmente conta, PODEMOS, ESQUERDA UNIDA e ANOVA non se distinguen dos partidos políticos clásicos por moito que algúns no seu momento presentásense como antisistémicos (“non nos representan”, “non hai pan para tanto chourizo”, “os nosos soños non caben nas vosas urnas”…). Basta con ver como se comportaron tanto á hora de elixir os órganos de decisión de EN MAREA (Coordinadora, Consello) como á de de compoñer as candidaturas electorais onde os de ENTRE TODAS (agora EN COMUN UNIDAS-PODEMOS) sempre tentaron impoñer como fora (“o fin xustifica os medios”) o seu criterio de repartición nas listas por organizacións partidarias, a pesar de ser un criterio minoritario en EN MAREA, onde a maioría aposta pola elección libre e directa (“primarias”: cada inscrito un voto) e sen cotas partidarias. Criterio que tamén defende COIDANDO A CASA (EN MAREA).\nO tempo, como sempre, dará e quitará razóns. O malo do asunto é que a opción de cambio antisistémico en Galicia está hoxe máis lonxe do que estaba onte. Que cada quen asuma as súas responsabilidades con todo, e como sinalaba ao principio, resulta cada vez máis evidente que son necesarias novas formas de representación política que sexan quen de facilitar a máis ampla participación das maiorías sociais, tanto na toma de decisións como no control e seguimento dos poderes públicos e os seus representantes. O asfixiante protagonismo duns partidos políticos enormemente burocratizados e elitistas está a conducir a Occidente a un crecente e moi perigoso distanciamento entre os políticos e a cidadanía. Un distanciamento que é un excelente caldo de cultivo para xurdilo de populismos de todo tipo que poñen en perigo á democracia.


O SEGREDO DA COLA DO CABALIÑO DE MAR | vgomez\nO SEGREDO DA COLA DO CABALIÑO DE MAR\nPublicado: 08/07/2015 09:27 por vgomez en NOTICIAS DAS CIENCIAS\nDeseños de enxeñaria responden ás preguntas biolóxicas / Science\nVista de preto, a cola do cabaliño de mar sáese da norma. É distinta da maioría dos peixes, réptiles ou mamíferos. En vez de ser branda e cilíndrica, é cadrada e está dividida en segmentos en forma de prisma rodeados de placas óseas. O pasado venres, a revista Science dedícalle un artigo á cola cadrada do cabaliño de mar. Resulta que a estrutura do apéndice destes animais ten posibles aplicacións en robótica e enxeñaría, debido a que a súa forma única lle confire máis resistencia á presión e o dano.\nOs científicos xeraron un modelo dixital da cola cadrada do cabaliño e outro dunha cilíndrica. A súa intención era a de someter os devanditos modelos a distintas probas de resistencia e mobilidade para entender o porqué da disposición deste órgano e as características mecánicas derivadas dela. O equipo deduciu destes dous modelos que a estrutura cuadrangular non só ofrece máis resistencia a estas forzas, segundo parece como mecanismo de protección de fráxil columna destes peixes, senón que ademais ofrece unha maior superficie de contacto e, polo tanto, resulta ser máis útil como extremidade. Ademais, descubriron que a maior resistencia á torsión e á deformación se debe a pequenas estruturas, como xuntas de desprazamento, que a xeito de raís conducen as forzas ás que se somete a cola.\nO estudo fai fincapé nas posibles aplicacións desta estrutura en bioinxeñaría, entendida como a rama da enxeñaría que se ocupa da aplicación tecnolóxica dos sistemas biolóxicos e organismos vivos, para a creación ou modificación de produtos ou procesos para un uso específico. Nesta materia, poderíase aplicar ao desenvolvemento de extremidades e, en xeral, de estruturas máis lixeiras e á vez máis resistentes, concretamente podería supoñer unha excelente achega á hora de desenvolver robots baseados en silicona.\nEste novo e apaixonante campo permite que os expertos en ciencias naturais acheguen ideas ao desenvolvemento de novas tecnoloxías, así como que se expliquen enigmas naturais mediante métodos e modelos ata agora propios dos enxeñeiros. Neste sentido, dó hai que recordar outros avances tecnolóxicos importantes baseados en animais como o sonar baseado na orientación e a navegación do morcego ou os exoesqueletos que nos recordan funcionalmente ás estruturas externas dalgúns animais como os crustáceos.


🛍€499 de desconto | A impresora 3D de Geeetech A20T foi: €899.00 agora: €499.00. - xaneiro 2022|GearBest\nPáxina de inicio > Tendas > GearBest\nCupón e código de desconto de GearBest xaneiro 2022\nA impresora 3D de Geeetech A20T foi: €899.00 agora: €499.00.\nGaña €130 de Ortur Laser Master 2\naforrar €30 a partir do orixinal Amazfit Neo smart watch 28 días\nGaña €95 de Jgaurora Jgmaker máxico alta Presicion Fdm 3D impresora\n159% de desconto\naforrar €159 de Alfawise U30 Pro 4.3 pulgadas Desktop Fdm 3D impresora\nMonclique inverno de esquí ao aire libre custe de ciclismo gafas eléctricas foi: €33.19 agora: €28.99 e envío gratuíto.\naforrar nas ofertas diarias.\nEntrega gratuíta para laptop Teclast F7S 14.1 pulgadas 1920X1080 Ips 8GB.\nAta o 37% de desconto convoy + envío gratuíto.\nAta o 70% de desconto de electrónica de consumo + envío gratuíto.\nAta o 90% de desconto Hoodies e Sweatshirts + envío gratuíto.\nA pantalla de impresión 3D Alfawise para U20 / U30 - negro U20 / U30 foi: €35.41 agora: €29.99.\nAforro de impresoras - ata o 44% descontos.\n5.79 de desconto\nOriginal novo M5 bracelet intelixente Bluetooth fitness Tracker ritmo cardíaco monitor resistente á auga mulleres homes bracelet smart band Pk Mi5 - negro China foi: €19.99 agora: €5.79 e envío libre.\n12.58 de desconto\nEnchen boost Usb cabelo eléctrico Clipper dúas velocidades cerámica corte cabelo rápido cargamento - branco China foi: €22.99 agora: €12.58 e envío libre.\nOriginal Xiaomi MI backpack 10L bolsa 10 cores 165G urban leisure deportes bolsa de peito homes mulleres pequeno tamaño ombreiro Unise - negro China foi: €15.99 agora: €7.79 e envío libre.\n53.99 de desconto\nHuawei Honor Band 6 Smart Wristband foi: €78.99 agora: €53.99.\nDispoñible máscara de protección contra a polvo máscaras de protección de filtración Non-coberta de boca Non-medical - China 20Pcs foi: €108.99 agora: €13.99 e envío libre.\nJjrc H56 Taichi RC drone interactiva altitude mantén control de xesto - vermello foi: €25.17 agora: €20.99.\nGocomma M5 Smart Wristband continuo monitor de oxíxeno de presión arterial Wristband mensaxe App push fitness Tracker pantalla de cor - negro foi: €8.00 agora: €5.99.\nCreality 3D printer Cr-10 mini 3D aluminio DIY printer con resumo de impresión de código aberto grande tamaño de impresión 300X220X300Mm 60% Pre-Assembled - República Checa foi: €365.56 agora: €310.73.\n75% off Marjay tipo C Micro Usb 2.4A rápido cargamento de datos Cable para Samsung Huawei Xiaomi para Xiaomi NOTA 10 - tipo C branco 50Cm foi: € 3.98 agora: € 0.99.\nMarjay tipo C Micro USB 2.4A 75% descenso\nCHUWI LarkBox Pro Portable World máis pequeno 4K Mini PC\n1 € de desconto nos auriculares binaurais Bilikay V5 TWS Bluetooth 5.0\n30 % de desconto en prevenda do móbil Doogee N20 Pro Quad Camera\nDesconto de 5 dólares en Xiaomi Redmi Note 8 Versión global 4+64 gb\nMáquina de gravado láser portátil de 19 € Laserpecker L1\nComo consigo cupóns de GearBest?\nPódense usar moitos métodos diferentes para coñecer os descontos de GearBest. Debería preferir o noso sitio web ou a páxina de promocións de GearBest. Ao marcar esas promocións ou descontos como verificados, queremos dicir que foron revisados manualmente por nós. Para a maioría casos, poden ser xeniais, e cando hai vacacións, como o Black Friday, podes consultar gearbest.com.Aforrar diñeiro mentres compras pode ser doado cando sabes como!\nComo usar os cupóns de GearBest\nFai clic no lado dereito da páxina para ver o código ou a oferta. O noso código cópiase cando fai clic nel e dirixirase á páxina de pago de GearBest. O teu pedido terá un desconto cando o verifiques. É posible que algún código promocional se usa automaticamente, polo que non se precisa ningunha acción manual.\nGearBest Visión xeral\n💰 Desconto máximo €499\nTamén pode atopar descontos estudantil, descontos superiores, descontos militares, descontos sanitarios, etc. En GearBest.Hai tamén a posibilidade de aforrar máis do 25% do seu prezo de compra dependendo da súa Eligibilidade.Pode tamén recibir descontos inesperados usando Coupons de sobreposición.Pode atopar máis información no seu sitio web oficial e na política de descontos descrita no fondo da páxina\nEstás a buscar descontos de compras de GearBest? Grazas á túa busca, todos os códigos de cupón engádense manualmente ao noso sitio web todos os días polo noso persoal. Recibirás información promocional durante as épocas de vacacións, como o Black Friday, Nadal e Halloween. Tamén debes pagar Presta atención aos produtos de venda e liquidación de GearBest, xa que tamén poden ser moi útiles para aforrar cartos.\nRue La La: ata o 65% fóra de casa de luxo


Eivadiños: E183 Sendeiro de circular de Melón\nCome, anda e Vive\nNon é doado o que ti pides¡¡¡¡ – díxome o meu irmán cando eu lla propuxen se coñecía algún grupo de boa xente que lle gustara a natureza e as camiñadas,mais sei de un rapaz, que pode se cadra encaixa, chamase Anxo e está nun grupo chamado os Eivadiños.\nDespois de poñerme en contacto con tal Anxo, como se me coñecera de toda a vida díxome “Se non ves, manda mensaxe e así non agardamos por ti.” Cando tiña preparada a mensaxe para non ir, decidín non envialo e acudir a cita das doce e cuarto no Concheiro.\nAs presentacións obrigadas e as primeiras sensacións foron excelentes.\nComezamos a viaxe e a primeira paraxe foi para xantar en Melón, una vila totalmente descoñecida para min. Xantamos cocido galego, polbo, xamón, e demais ledicias culinarias, regadas con viño, cervexa, e unha doce sobremesa, como non, non podía faltar o licor café. Coas baterías cargadas comezamos a camiñada. As cores do outono verdes, ocres, marróns contrastaban, na primeira parte de camiño, coas autoestradas e o asfalto que nos recordaban que coa escusa do progreso o home é o maior depredador.\nDespois de subir moitas costas chegamos ó primeiro paraíso, as fervenzas do río Cortella, beleza, paz, tranquilidade forza e sosego son os recordos que teño deste intre. Pasamos por distintas aldeas e falamos coa xente que nos atopabamos, pouco a pouco entramos no denso reino do mato e as arbores, apenas o GPS de Yuka guiaba o noso camiño.\nChuvia e sol acompañáronos durante o roteiro todo facía adiviñar que as seguintes fervenzas que iamos ver ían estar na súa plenitude mais salvaxe. O día ía transcorrendo inda que o mellor quedaba por vir, as fervenzas de Melón e de Tourón deixáronnos abraiados.\nA luz do día xa estaba nos seus últimos folgos non restaba un chisco a maxia do momento pola contra aumentaba o seu misterio.\nDespois de 6 horas de camiñar, xa que non nos perdemos, chegamos ó punto de partida o mosteiro de Melón, testemuña de moita historia e tamén da nosas gañas de partillar de unha boa tarde de boa onda e natureza xuntos.\nAté mais, que será moi pronto.\nPublicado por eivadiños en 3:30\nParabéns! Gustáume máis esta película: Come, anda, vive, que otra que acabo de ver no cine: Come, reza, ama. Os actores moito máis auténticos, a localización moito mellor escollida, a fotografía máis elaborada, qué imos decir do guión?, da dirección xa nin falar. Agora ben, o papel principal non me quedou claro....\nAngelonero 18 de octubre de 2010, 9:56\nQuerida Eivadiña: alédome que finalmente non mandaras aquela mensaxe e te decidiras a probar sorte con nós. Xa sei que non tiña moito que ver co que estaba planeado, ultimamente as rutas engordan en horas e quilómetros, pero penso que pásache la proba con bastante dignidade e que tardaches menos que nada en converterte en unha máis. Gústame especialmente que aceptaras o reto de facer un esbozo das túas primeiras impresións con nós, inaugurando unha tradición que agardo que teña continuidade. Xantares, verbas, sorrisos e pegadas na terra, elementos que nos conformas e dos que, dende agora, xa formas parte. Saudiños e benvida, amiguiña


Cidades intelixentes - La Opinión A Coruña\nmiguel rodríguez 03.02.2016 | 01:13\nO sábado viviuse no centro cívico de San Diego un episodio pouco usual na política municipal da cidade. O Goberno en pleno, co alcalde á cabeza, fixo algo tan sinxelo como sentarse diante dos veciños a agardar o aluvión de preguntas e queixas. Esa beirarrúa que precisa bolardos para que os coches non sexan unha barreira ao peón. Ese centro cívico que suprimiu unha actividade con demanda dos veciños. Política das pequenas cousas, esa que ás veces vive fóra dos plenos.\nAló se achegaron arredor de 200 persoas e dúas horas de acto non foron suficientes para responder a tanta man alzada pedindo un minuto de protagonismo. Había ansias de falar e interpelar a aqueles que agora nos representan. Quen dixo que a política non interesa?\nMáis a pregunta que cómpre facerse é por que isto non foi o habitual até agora. Por que gobernantes -e gobernados, por omisión- permitiron aos cargos públicos erguer ao seu redor unha empalizada que os protexese do escrutinio sen protocolos da xente corrente.\nNos últimos anos, os xestores desta cidade presumiron de investir millóns de euros en implantar as novas tecnoloxías para a construcción da "cidade intelixente" (ou Smart City, para a cool people), mentres os espazos de diálogo directo con aqueles que a habitan -e mellor a coñecen- eran inexistentes. É algo así como comprar unha televisión de última xeración con renderización 3D mentres a iluminación da casa funciona con candelabros. As pantallas de plasma non están mal, pero hai prioridades.\nA afluencia a este Dillo ti -nome desta iniciativa de participación- amosa que esas persoas ás que se lles deixa votar cada catro anos tamén queren falar entre cita e cita coas urnas. E que se lles escoite. Estamos faltos de espazos de participación, institucionalizados, que normalicen a conversa cara a cara entre representantes e representados. Fóra dos despachos existe unha potente intelixencia colectiva, a dos veciños, que son o mellor sensor á hora de detectar o que non funciona.\nMáis aló deste paso dado, o Goberno ten agora a responsabilidade de que as queixas trasladadas non caian en saco roto. A participación non se pode convertir nun simple brinde ao Sol sen consecuencias na mellora da realidade. Sería unha grande oportunidade perdida e, sobre todo, xeraría frustración entre aqueles que confiaron en novas formas de facer. E diso xa tivemos abondo.


CIG-Servizos mobilizarase ante o bloqueo do convenio de Seguridade privada | Federación de Servizos\nA patronal mantén a mesma posición que ao principio da negociación pois non se moveu nada. Ofrece conxelación salarial para 2009 e incrementos de mínimos vinculados a IPC para o resto dos anos. Pola parte sindical, realizárase no seu momento unha proposta de 12 puntos, reflectida na acta nº 6, de común acordo entre todos que, ao non obter resposta, supuxo o inicio de mobilizacións. Posteriormente, UGT e USO deixan de secundar as protestas, non consultan nada co resto de organizacións e reaparecen nunha xuntanza de negociación convocada no verán cunha nova proposta que nada ten que ver coa da acta nº 6.\nUnha vez emprendido este camiño, UGT e USO non lle poden botar a ninguén a culpa dos seus erros. Desde o verán, o seu discurso é claramente desmobilizador, con mensaxes máis propias de patróns que de sindicatos de clase: “A situación económica é crítica, as empresas están nunha situación de crise, temos que ser responsábeis e tentar manter os postos de traballo, a resposta do sector non axuda, temos que pensar no menos malo”. Renuncian a seguir coas mobilizacións. Ambas centrais aceptan a conxelación salarial para o ano 2009. Ignoran practicamente todo o contemplado nas plataformas. Aceptan o xogo da patronal. E aínda así, non conseguen negociar o convenio. Agora, a única saída que teñen é baixar a cabeza e, de aquí a uns meses, asinar o que a patronal lles poña diante.\nA resposta téñena os traballadores e traballadoras e a CIG-Servizos cre na capacidade de mobilización dos vixilantes. A solución do conflito pasa pola loita sindical, xa que está demostrado que esta é a única vía para a consecución de dereitos laborais. Nos próximos días a CIG-Servizos dará a coñecer no sector as súas propostas de mobilización.\nComunicado_CIG_Seguridade_26-10-09.pdf 112.37 KB


O Concello inicia as obras de mellora no firme das rúas Juan Montes e Padre Feijoo | web Oficial do Concello de Monforte de Lemos\nO Concello inicia as obras de mellora no firme das rúas Juan Montes e Padre Feijoo\nMonforte de Lemos, 7 de febreiro de 2019. O Concello de Monforte segue adiante cos seus plans para mellorar diferentes rúas da cidade; desta volta, o Alcalde anunciou que se van realizar actuacións nas rúas Juan Montes e Padre Feijóo.\nAmbas rúas contarán cunha nova capa de aglomerado en quente de 4 centímetros de espesor. O investimento desta actuación ascende a 108.682,27 euros, destinándose 87.964,43 euros á rúa Juan Montes e 20.717,84 euros á rúa Padre Feijoo.\nJosé Tomé Roca apunta que “dado que as condicións do tempo o permiten, estas obras estanse levando a cabo desde onte, e na vindeira semana esperamos acometer novos acondicionamentos do firme noutras rúas”. O Alcalde engade que “estas zonas nas que imos acometer estes traballos, levaban moitos anos sen que se fixera nelas ningunha obra, xa era hora de que os veciños que viven nestas zonas da cidade tamén gocen das actuacións de mellora que vimos realizando dende o Concello”.\nAs obras programadas nesta rúa acometerán actuacións polo lado leste da vía férrea, en concreto nun tramo que vai desde o seu inicio á altura do paso a nivel de Río Seco ata a sé do Museo do Ferrocarril de Galicia, atravesando a rúa Juan Montes.\nAs actuacións consistirán no fresado do pavimento da súa parte inicial, onde presenta un ancho superior ao do resto da vía, mantendo a parte da mesma en formigón, sobre o que non se actuará, así como no empalme coa rúa Viviendas de RENFE e as ramplas de varias das entradas a baixos existentes no tramo anterior ao encontro da vía coa rúa Juan Montes. No tramo final de actuación, existente antes da porta de entrada ao Museo do Ferrocarril, farase unha limpeza manual do borde que dá á vía do ferrocarril.\nPosteriormente, procederase ao varrido de toda a superficie do pavimento existente por medios mecánicos, consistente nunha limpeza enérxica da súa superficie mediante cepillo de fío, tras o cal, aplicarase unha capa de aglomerado en quente tipo D-12, de 4 cm. de espesor.\nAntes do pintado procederase ao recalce ou levantado de tapas de pozos, arquetas, sumidoiros e demais elementos existentes na estrada, ata o novo nivel do pavimento. Para rematar, procederase ao pintado da vía, coa marcaxe das liñas, cebreados e símbolos correspondentes.\nTrátase da actuación de maior extensión, abarcando o tramo da rúa Juan Montes que vai desde o paso a nivel da liña de ferrocarril “A Coruña-Palencia” que divide a esta, coincidindo co lugar de unión coa rúa Dr. Fleming anterior, ata o final do núcleo urbano delimitado polas NSP do Concello de Monforte de Lemos.\nPrimeiramente, eliminaranse as ramplas de accesos a garaxes e plantas baixas existentes en diferentes zonas da vía. Logo, aplicarase un fresado das zonas de entronque coa rúa Dr. Fleming e cos demais camiños e rúas que enlazan coa vía (rúa Lor, do\nPontillón,…), así como daqueles sitios onde existen resaltes ou engadidos sobre o pavimento.\nAntes do pintado procederase ao recalce ou levantado de tapas de pozos, arquetas, sumidoiro e demais elementos existentes na calzada, ata o novo nivel do pavimento. Para rematar, procederase ao pintado da vía, coa marcaxe das liñas, cebreados e símbolos correspondentes. E instalaranse as seguintes sinais:\n1 sinal de perigo “Paso a nivel con barreiras”, á altura do paso a nivel.\n6 sinais de indicación de paso de peóns, tanto para o xa existente como para os dous novos que se marcarán (2 por paso, situado cada un no seu respectivo carril).


Acusativo - Wikipedia, a enciclopedia libre\nO acusativo é o nome dun caso que nas linguas flexivas de raíz indoeuropea é utilizado en substantivos, adxectivos e pronomes para indicar que a palabra realiza a función de Complemento directo, aínda que pode aparecer tamén noutras como na expresión da dirección etc.\nO caso acusativo provén do chamado polos primeiros gregos causal. Apolonio Díscolo viu que o acusativo non era o caso da causa, senón o caso do efecto. Os latinos, por falsa tradución, déronlle o nome que aínda segue vixente.\nNo acusativo adóitase ver a expresión dunha relación inmediata entre o verbo e o obxecto ao que se refire a acción verbal, sendo, xa que logo, o caso por excelencia do complemento directo: polaco "Mam dobrą szafę" - "Teño bon armario".\nEn latín distínguense, entre outros, os seguintes empregos particulares do acusativo:\nAcusativo complemento de nome.\nAcusativo de cualificación.\nAcusativo de duración.\nPredicativo ou adxunto.\nAcusativo neutro ou adverbial.\nAcusativo grego (de relación ou de parte).\nTraído desde "https://gl.wikipedia.org/w/index.php?title=Acusativo&oldid=4196280"\nÚltima edición o 18 de febreiro de 2017 ás 10:49\nA última edición desta páxina foi o 18 de febreiro de 2017 ás 10:49.


Sensibilidade química múltiple – Galicia 24 Horas\nBy Xulio Xiz on 31 mayo, 2019 Comentarios desactivados en Sensibilidade química múltiple\nPolo xeral, as persoas creamos tolerancia aos productos químicos, pero estes enfermos pérdena, e a enfermidade non deixa de medrar coa industrialización, sobre todo en zonas urbanas. É unha as novas enfermedades que aparezcen nun mundo aparentemente máis limpo e máis sensibel…. E estes enfermos, cada vez máis, perciben as sustancias químicas que os atacan, a través da pel, por inxestión a través da comida e da bebida, ou por inhalación a través da respiración. Enférmase por exposición a sustancias nos postos de traballo, ou por accidentes causados por verquidos,… porque as condicións do traballo son propicias para aparecer esta enfermidade que é irreversible, crónica, complexa, persistente e incapacitante.\nPretenden as afectadas que se saiba que están ahí, que sofren, que o seu problema non ten volta atras, que teñen que ser atendidas para mellorar a súa vida, que hai que vixiar para que os casos de contaminación non aumenten…\nA enfermidade chámase SENSIBILIDADE QUÍMICA MÚLTIPLE… e é unha moi grave plaga social. Fagamos correr a voz.\nLos datos de carácter personal que se incluyen en la presente comunicación\nSensibilidade química múltiple added by Xulio Xiz on 31 mayo, 2019


Albert Rivera: «Imos ser decisivos para que moitas alcaldías non teñan alcaldes populistas»\n«Empezo a detectar xente do PSOE que se avergoña do que fai Sánchez con populistas e separatistas»\nAlbert Rivera: «Imos ser decisivos para que moitas alcaldías non teñan alcaldes populistas» O presidente de Cidadáns sinala que está a detectar «que a xente do PSOE avergóñase do que fai Sánchez con populistas e separatistas» MARCOS MÍGUEZ / IAGO GARCÍA\na coruña / a voz 08/11/2018 09:27 h\nAlbert Rivera vai polo voto socialista que non se atopa a gusto cos lazos que Pedro Sánchez ha trenzado con Podemos e independentistas. Por iso deulle valor á foto con Francisco Vázquez, unha das citas que non anulou a pesar da súa lesión nunha perna. Quere sentar as bases para as autonómicas do 2020. E avisa que se marcan como obxectivo entrar na Xunta.\n-¿Que é Cidadáns en Galicia catro anos despois de que asegurase que o seu Movemento Cidadán o apoiaban 1.800 persoas na comunidade e nin chega aínda a esa cifra de afiliados nin logrou entrar no Parlamento?\n-Cidadáns son 7.000 simpatizantes en Galicia, bastantes máis dos que tiñamos. Creceuse un 200 % o último ano, a pesar de non ter entrado no Parlamento. Hoxe as enquisas, como as do CIS do PSOE e de Tezanos, recoñecen ese crecemento, que eu creo que incluso é superior. Cidadáns aspira a ser un partido decisivo para dar cambios e gobernabilidade en Galicia e somos un movemento civil crecente que ten un proxecto co que aspira a gañar as eleccións en toda España.\n-No 2014 presentáballe Francisco Vázquez, dicía que por cortesía. Agora os dous protagonizaron con moita sintonía outro acto de Cidadáns. ¿Ofreceulle algo? ¿Pediulle algo el?\n-Unha das cousas que me gusta de xente como Paco Vázquez, non é o único, é que son fieis aos seus valores e non piden nada. A min nunca me pediu nada en termos políticos, ningún posto, nin eu tampouco lle ofrecín posto algún. Si que é bo, e incluso bonito de ver, que, a pesar de que é unha persoa que procede do PSOE e é doutra xeración, compartimos valores constitucionais, a defensa da igualdade entre os españois e un proxecto común para España.\n-¿Está buscando unha vía de auga entre os socialistas?\n-O sanchismo crebou moralmente ao PSOE ao estar lexitimando o nacionalismo e o populismo. Empezo a detectar xente do PSOE que se avergoña do que está a facer Sánchez cos populistas e os separatistas. Paco Vázquez, por exemplo, di que non podería votar ao PSOE mentres iso siga así. É moi interesante que haxa posicións comúns entre distintos e poidamos estar xuntos.\n-Traduza ese «estar xuntos».\n-O futuro de España hoxe pasa por un pacto no cárcere entre Iglesias e Junqueras, que é o contrario do que quero eu e seguro que moitos socialistas como Paco Vázquez, Nicolás Redondo, José Bono, Alfonso Guerra ou Felipe González, socialistas estadistas cos que se cadra non estamos de acordo en todo, pero si no importante.\n-¿Buscaría algún perfil así para algún tipo de plataforma para as autonómicas galegas?\n-Nin nolo expuxemos. É verdade que a nivel europeo está a pasar algo, como no Porto con Rui Moreira, que creou unha plataforma, ou a de Manuel Valls contra o populismo e o nacionalismo. Hai que unir forzas entre os que poden achegar cousas máis interesantes que as que oímos do Goberno, como as súas críticas aos demócratas por ir a Alsasua, en lugar de criticar aos violentos. Por iso socialistas de prol non poden votar ao seu partido.\n-Vostede tivo unha reunión co exconselleiro Javier Guerra e houbo outras tres do seu partido en Galicia con el para ultimar a súa entrada en Cidadáns. ¿Espéranlle aínda?\n-Nós esperamos talento en Cidadáns e xente comprometida cos valores constitucionais, e cónstame que Javier Guerra é unha persoa con talento, capacidade de xestión e que defende eses valores. Pero queremos facer un proxecto de partido para España e para Galicia que non dependa dunha persoa ou dun nome, senón que sexa un proxecto para Galicia dentro dun proxecto español. Persoas como Guerra representan unha parte dese liberalismo, capacidade de xestión e intención de entrar nos Gobernos. Queremos entrar a gobernar, lideralos e compartilos. Fai falta que Cidadáns entre nos Gobernos.\n-Pero leva seis meses de conversacións: ¿esperaba que Guerra dese xa algún paso?\n-Nós non dependemos de ninguén. Ninguén é imprescindible, empezando por min, pero todo o mundo é necesario para apoiar e sumar. Hai que sumar xente, como fixemos con Manuel Valls. O mapa político cambiou: o socialismo está a virar cara ás teses do populismo, e o conservadorismo está roto. E hai un partido no centro que aglutina un 20-25 % do voto. Estamos ante un cambio.\n-Non atoparon oco no Parlamento galego: ¿non lles pasará o mesmo nos concellos?\n-Eu creo que si temos oco nos concellos en Galicia, estou convencido. Nós abrimos as portas e temos moita xente tamén traballando nos municipios. Hai talento, ímolo potenciar. Estou confiado, imos armar boas candidaturas e intúo que imos ser decisivos para que moitas alcaldías non estean gobernadas por populistas, formando maiorías estables e reformistas.\n-¿Onde cre que poderían xogar ese papel en Galicia e España?\n-Aprendín a ser moi prudente e non facer cábalas. Pero si creo que o mapa político de despois das municipais xa non vai ser bipartidista, senón cun sistema de catro partidos, como mínimo, con maiorías en minoría. Poucas absolutas van quedar en España, practicamente só Galicia e algún municipio. O resto estarán gobernados en coalición ou con pactos de investidura, e iso é a consolidación dun novo mapa político. O laranxa de Cidadáns vai dar a badalada en moitos concellos e comunidades.\n-Feijoo, aludindo a vostede, Sánchez e Iglesias , di que nunca viu tanto «macho alfa» e personalismo en política. ¿Vostede que pensa del?\n-¿A Casado non o citou? Non vou entrar en polémicas. El estaba en campaña en Andalucía.\n«Paco Vázquez non me pediu nada, ningún posto, nin eu ofrecinllo tampouco»\n«Nas galegas do 2016 non tiñamos o arraigamento de partido, traballo e militantes necesario»\nAlbert Rivera recoñece que a súa aposta para as autonómicas galegas do 2016 estivo colla. «Ten que haber un arraigamento» a través dunha estrutura de partido que agora admite que non tiñan. E a Feijoo faille un reproche: «É raro que faga chiscadelas ás posicións dos nacionalistas», di ao falar do uso do galego.\n-¿Que aprendeu das eleccións galegas, nas que vostede se implicou moito sen éxito?\n-Cando hai un corte do 5 % [para entrar no Parlamento] é importante ter un traballo e un arraigamento de agrupacións, inscritos e militantes. Asumimos que ten que haber un arraigamento con grupos de traballo en moitas localidades que agora temos, pero entón non. Iso permitiranos entrar nas institucións e ter máis arraigamento aínda para as autonómicas do 2020. Estamos a traballalo desde entón. Ademais, agora sabemos que os demais tamén xogan e que aquí o PP ten unha rede clientelar brutal, como a do PSOE en Andalucía ou a de Pujol en Cataluña.\n-Han ter que explicar de xeito reiterado a súa postura sobre o investimento do AVE a Galicia, tiveron que reinterpretar as declaracións de Toni Cantó sobre a presenza do galego na Administración... ¿Cre de verdade que lle tomaron o pulso a Galicia?\n-Sobre as declaracións de Toni Cantó non habemos ter que reconducir nada, porque ten toda a razón. En Galicia, incluso co Goberno do PP, algúns confunden o bilingüismo co monolingüismo. Algúns confunden protexer unha lingua con excluír outra. O bilingüismo non só hai que proclamalo, hai que exercelo cada día, tamén aquí. O que me sorprende é ver como Feijoo e o PP asumiron posicións nacionalistas, non sei si para contentalos a eles ou aos rexionalistas, pero fai falta unha posición clara que defenda o mellor para Galicia e un bilingüismo de verdade. Igualdade de trato.\n-¿Realmente ve o castelán en perigo en Galicia?\n-¿Como vai estar en perigo? Son os cidadáns os que teñen dereitos, non as linguas. Os castelanfalantes teñen que ter os mesmos dereitos para acceder a unha praza de funcionario, para estudar... O castelán e o galego son patrimonio de todos. A diferenza é como se tratan os dereitos de todos, e os nacionalistas contaminan ese debate facéndonos escoller entre un idioma ou outro. O raro é que Feijoo faga chiscadelas a esas posicións.\nParlamento de Galicia Xunta de Galicia PSOE Cidadáns Pedro Sánchez


Da importancia de escoitar a historia en primeira persoa: Unha viaxe ao Sáhara Occidental con Santiago Jiménez - Corcubión - Que pasa na costa\nTen un valor incalculable a chegada de persoeiros como Santiago Jiménez á nosa bisbarra, da man, unha vez máis do comprometido Colectivo COSAL Costa da Morte. O coordenador do Observatorio Galego para o Sahara Occidentan (OGSO), e membro do Secretariado da Coordenadora Estatal de Asociacións Solidarias co Sáhara, estivo na tarde-noite do pasado xoves 1 de marzo na Terraza do Hórreo de Corcubión, para levar aos máis de 35 asistentes (non había máis cadeiras) por unha viaxe chea de amor, pero tamén de rabia.\nCantas veces temos escoitado a complicada situación en países como Palestina, Kurdistán ou o Sáhara Occidental. Pero a meirande parte das ocasións esas informacións ou chegan sesgadas ou non chegan coa suficiente credibilidade. Pero que cho conten de primeira man é outra cousa. E así o viviron onte os asistentes, que se montaron na avioneta de Santiago para viaxar aos territorios do Sáhara Occidental, e coñecer ás súas familias nos campamentos de refuxiados como se estiveramos aló.\nO amor e a sensibilidade que transmite Santiago para co pobo saharaoui contraponse coa crúa realidade que prantexa. Un país tomado polo goberno marroquí (e centos de policías de incógnito) baixo o silencio do goberno de España, e das Naciones Unidas. Co referendum nunha especie de limbo que parece que todo o mundo acepta como necesario pero que semella que nunca se vai levar a cabo, a poboación marroquí segue invandido o Sáhara colonia a colonia. O estado axuda a familias con poucos recursos a instalarse en terrotorios "liberados" e re-"ocupados" (liberados por España e re-ocupados por Marrocos no 2010) co compromiso de que manteñan a súa posición pro marroquí.\nAo tempo, calquera signo de reivindicación autodeterminista é radicalmente anulado a modo de amenazas ou directamente encarcelamentos.\nAo remate da charla, Santiago proxectou unha documental. Nel, numerosos nativos saharauis denuncian violacións (a mulleres e homes), represión pública... Unha das cousas máis destacables as sinalou un refuxiado marroquí "nalgún recuncho de Europa": "Marrocos contrala a entrada de emigrantes e de drogas en España e en Europa, e a cambio, a UE e as NU páganlle con silencio".\nCharlas palestinas en primeira persoa\nE seguindo nesa liña de contar a historia en primeira persoa, en breve o colectivo costeiro COSALretomarán as charlas sobre Palestina que xa realizaron en Corcubión e Carnota. Durante este mes de marzo desenvolveranse en Muxía e Vimianzo, aínda en datas por determinar, pero posiblemente sexan contra o 24 deste mes de marzo.\nA ameaza da praia artificial volve mobilizar Corcubión


Tel.: 981 542 431 / / Fax: 981 542 432\nO Servizo de Licenzas e Disciplina Urbanística encárgase de verificar a legalidade urbanística das actuacións de transformación material e utilización do solo e das edificacións, tanto para vivenda como para actividades. Comproba e asegura que as ditas actuacións cumpren a normativa urbanística (planeamento xeral e de desenvolvemento), de habitabilidade, seguridade contra incendios, acústica, accesibilidade, etc. Integra as unidades administrativas encargadas da tramitación dos expedientes de licenzas e comunicacións de obras e apertura de establecementos, e os de inspección e disciplina urbanística (reposición da legalidade e sanción).\nSección de tramitación de licenzas\nEncárgase da tramitación e informe de licenzas (expedientes de obra maior e menor, primeira ocupación de edificios, apertura de establecementos...) e de xestionar as comunicacións previas (tamén de obras e de aperturas), que son os medios de intervención ou control previo das obras e usos do solo, edificios e instalacións para asegurar que cumpren a normativa urbanística.\nControla a actividade urbanística na cidade co obxecto de facer cumprir a legalidade (actos de edificación ou uso de solo sen licenza ou comunicación, segundo proceda, ou sen axustarse ás condicións fixadas nelas), propoñendo as medidas, provisionais ou definitivas, precisas. Encárgase tamén de facer cumprir os deberes de conservación que a normativa impón aos propietarios de edificios e instalacións, así como das declaracións de ruína. Tamén lle corresponde asegurar o cumprimento das ordes municipais en todas estas situacións, propoñendo as medidas de execución forzada máis axeitadas e as correspondentes sancións.\nComunicacións e licenzas para locais\nComunicacións previas de obras (agás en locais)\nDeclaración de ruína\nLicenzas de Obras e outras intervencións urbanísticas\nOcupación de vía pública con mesas e cadeiras\nAutorización municipal para vendas realizadas fóra do establecemento comercial de xeito ocasional 03/07/2019


Breixo Ventoso, un valedor de Ribeira para o omega 3\nBarbanza: Breixo Ventoso, un valedor de Ribeira para o omega 3\nConseguiu demostrar que co consumo diario do ácido graxo en determinadas doses se pode chegar a reducir o risco de sufrir enfermidades cardiovasculares\nAs enfermidades cardiovasculares son a principal causa de morte en todo do mundo. Calcúlase que no 2030 propiciarán o falecemento de máis de 23 millóns de persoas. Este dato é fundamental para entender a importancia do estudo elaborado polo ribeirense Breixo Ventoso, que mañá será presentado na primeira Xornada de Nutrición e Saúde de Ribeira. Trátase das conclusións dun ensaio que demostra que un aporte diario de omega 3 pode diminuír algúns dos factores de risco cardiovascular.\nEste estudo constitúe a fase experimental da tese de doutoramento en Nutrición e Saúde do ribeirense e é froito de varios anos de traballo. O proceso comezou coa procura de fórmulas para mellorar a asimilación proteica, coas que se pretendía optimizar a enerxía muscular dos deportistas de alto rendemento, pero acabou estendéndose a outro sector da poboación. Breixo Ventoso puxo o seu plan en marcha coa axuda de Francesco Visioli, profesor de Nutrición Humana na universidade de Padua, para o que levou a cabo un estudo piloto, consistente en subministrarlle a 10 persoas da zona unha dose diaria de omega 3. Eran veciños con hipertensión, colesterol ou problemas similares e, polo tanto, propensos a sufriren enfermidades cardiovasculares: «Queriamos demostrar que era posible reducir eses valores negativos e conseguímolo».\nPara a elaboración deste estudo, empregouse unha especie de atún procedente de dúas zonas de África, o río Congo e Senegal. Os motivos da elección foron as características dos exemplares: «Conteñen unha cantidade maior de omega 3 pola súa alimentación, baseada en sardiña, verxel e peixes voadores; e tamén polo seu método de procesado, pois non se emprega sal nin outros engadidos».\nOs próximos pasos\nCon esta materia prima, da que destinaron ao proxecto un millar de latas, lograron diminuír preto dun 20 % os valores lipídicos dos pacientes e, polo tanto, reducir o risco desas persoas de padecer enfermidades cardiovasculares. «Demostramos que cunha cantidade mínima de omega 3, a que recomenda a Organización Mundial da Saúde, é suficiente e pode actuar tamén de axudante dos medicamentos tradicionais», explica Ventoso.\nO ribeirense está convencido de que co seu estudo quedan demostrados os beneficios do omega 3, consumido sempre nunha cantidade determinada e a unha hora concreta, aínda que considera que o ideal sería indagar nos efectos a gran escala, comprobar o que ocorre cando a poboación en xeral inxire esa dose: «Igual conseguimos previr as enfermidades cardiovasculares ou reducir o uso de menciñas». Un beneficio ao que lle engade a repercusión que, a nivel económico, pode ter a súa investigación para Ribeira e a súa contorna: «Este fármaco pódese conseguir con especies de aquí coma o xurelo ou a sardiña».\nDefender a súa tese doutoral con éxito e publicar varios artigos en revistas especializadas que xa ten cerrados son os obxectivos inmediatos de Breixo Ventoso, a quen non lle importaría que, no futuro, o seu estudo dera pé á comercialización de omega 3 en pastillas: «Claro que a produción sería interesante, pero iso xa depende da parte empresarial». Porque o que quere o ribeirense é ir máis alá, seguir investigando e ver se, cambiando as doses do ácido graxo, se pode influír tamén nos valores que provocan outras patoloxías: «Esta especie ten proteínas de moi fácil asimilación, polo que sería ideal ver a capacidade de rexeneración en pacientes que teñen por exemplo cancro ou unha anemia severa».\nRibeira Senegal Congo África


Como estes días non todo son eleccións e campaña, lembra: non regales xoguetes sexistas Xogando aprendemos a ser iguales | REDE OZA\nComo estes días non todo son eleccións e campaña, lembra: non regales xoguetes sexistas Xogando aprendemos a ser iguales\n08/12/2015 - 20:14\nO Nadal son a época do ano no que máis juguetes regálanse aos nenos e ás nenas. Por iso, A nosa asociación solicita ao concello que faga unha campaña no municipio co obxectivo de concienciar ás persoas que regalan juguetes aos nenos e nenas de que teñen que ser juguetes non sexistas.\nO xogo é un instrumento natural ao servizo do desenvolvemento e a educación infantil. A través dos xogos pícaras e pícaros socializan, aprenden a traballar en grupo e van configurando a súa personalidade individual. Os xoguetes empregados polas nenas e os nenos para xogar son imprescindibles para o desenvolvemento da súa personalidade.\nXogando cos seus juguetes, cada nena e cada neno comeza a construír a súa propia personalidade, á vez que traballa a percepción dos demais, o xeito de relacionarse e a socialización. Por iso ten tanta importancia a elección do xogo, e deberemos ter en conta tanto o interese da nena e o neno como as influencias externas e os nosos propios desexos.\nNon hai xogos bos ou malos, en calquera caso existirán boas ou malas utilizacións dun xogo en particular. Da mesma xeito, non hai xogos para nenas ou nenos, xa que en calquera caso somos nós os que ofrecemos determinados xogos ás nenas ou aos nenos, fortaleciendo constantemente os roles e prexuicios atribuídos a cada xénero en particular.\nPor todo iso, solicitamos ao concello da Coruña faga unha campaña para concienciar ás persoas que regalan xoguetes ás nenas e nenos de que deben ser non sexistas.


“O PSOE continúa entregando contratos a empresas vinculadas a Liñares e á corrupción” dixo Maite Ferreiro - Novas - Comarca de Lugo Centro - BNG - Bloque Nacionalista Galego\nFERREIRO LEMBROU AS ILEGALIDADES COMETIDAS POR ESTA EMPRESA NO DIQUE DO MIÑO E A FALTA DE CAPACIDADE PARA XESTIONAR A FÁBRICA DA LUZ “A PESAR DOS FAVORES OFRECIDAS POLO PSOE”\nPara o BNG-AA “non é normal que se poña en mans dunha empresa como INCA o futuro do destino dos 12,5 millóns de euros do proxecto Mura-Miñae”\nbnglugocentro 30 Ago 2017 ás 13:47\npsoe empresas dixo ferreiro contratos maite\nLugo, 30 de agosto 2017. O BNG – Asambleas Abertas criticou a concesión da redacción dos proxectos do programa EDUSI á empresa INCA. Maite Ferreiro lembrou que “esta empresa foi, por exemplo, a responsable da construción ilegal dun dique no río Miño e está inmersa na operación Pokemon por sobornos e concesión ilegal na xestión da fábrica da Luz” e sinalou “que o representante da empresa en Lugo, Miguel García-Gesto, foi socio con Liñares na creación da empresa ARTENOSA que xestionaba a publicidade dos buses urbanos tras unha concesión feita polo goberno socialista”.\n“O PSOE continúa entregando contratos a empresas vinculadas a Liñares e á corrupción” dixo Maite Ferreiro. Para o BNG-AA “a sombra de Liñares e da corrupción segue envolvendo a este goberno socialista que ademais desta concesión mantén o contrato para a xestión das salas museísticas a unha filial de VENDEX e o contrato con CECHALVA para o servizo de guindastre”. Para o BNG-AA “non é normal que se poña en mans dunha empresa como INCA o futuro do destino dos 12,5 millóns de euros do proxecto Mura-Miñae”.\nFerreiro explicou que o representante desta empresa, Miguel García-Gesto, mantivo “negocios e cazoleos” con Liñares e ostentou a representación de INCA durante todo o conflicto do dique ilegal construído no río Miño, “mesmo levando a xulgado a persoas que formaban parte da Plataforma Lugo de Cara ao Miño con acusacións falsas”. Ferreiro lembrou as ilegalidades cometidas por esta empresa no dique do Miño e a falta de capacidade para xestionar a Fábrica da Luz “a pesar dos favores ofrecidas polo PSOE”.\nFalta de transparencia nas mesas de contratación\nO BNG–AA lembrou que hai unha iniciativa plenaria aprobada na que se pedía que os grupos políticos con representación na corporación teñan presenza nas mesas de contratación e nas xuntas de compras. “A alcaldesa e o equipo de goberno converteron os órganos de contratación en órganos opacos e carecemos de información sobre o que sucede alí e non temos acceso previo ás ordes do día nin ao que se vai tratar” sinalou Maite Ferreiro. “Cando daba inicio o actual mandato, unhas das primeiras medidas tomadas foi precisamente a implantar a opacidade nestes dous órganos municipais, dando un paso atrás de moitos anos na transparencia do Concello de Lugo” afirmou Ferreiro.\nO BNG-AA propón que se empecen a deseñar itinerarios escolares seguros de cara ao vindeiro curso


Actividades polo Día Internacional da eliminación da Violencia contra a Muller - Ocio en Galicia | Ocio en Lugo. Agenda actividades. Cine, conciertos, espectaculos\nInicio Histórico Actividades polo Día Internacional da eliminación da Violencia contra a Muller\n23-11-2020 a 30-11-2020\nA concelleira de Muller, Igualdade e Xuventude Ana G. Abelleira presentou os actos organizados con motivo do Día Internacional da eliminación da Violencia contra a Muller, o 25 de novembro, “unha data e unha programación na que queremos que toda a cidadanía se implique”, afirmou a edil.\nO 25 de novembro, a Casa da Muller vai poñer en marcha unha serie de accións englobadas en torno a un concepto que é o de INVISIBLES. “Por Invisibles entendemos todas aquelas mulleres que, polo feito de ser mulleres, estiveron e continúan estando ocultas, desprazadas, discriminadas, marxinadas e minimizadas, tanto na súa esfera persoal como na social. Invisibles á hora de exercer a súa profesión, á hora de desenvolverse como persoas plenas de dereito, á hora de manifestar as súas opinións, á hora de vivir unha vida propia, digna e libre” explicaba a concelleira.\nCada ano INVISIBLES está adicado a mulleres que foron ou son invisibilizadas, como unha forma de dar luz, de dar a coñecer e de recuperar a súa historia ensombrecida e, demasiadas veces, eliminada, unha programacion que pretende visualizar que a igualdade aínda ten que abrirse camiño e gañar loitas e espazos.\nA primeira edición, que foi en 2019, estivo adicada a Rosa García Ascot, brillante pianista e compositora, que formó parte do Grupo dos Oito, o equivalente musical da Xeración do 27, cuxa historia se perde mentres pervive a dos seus compañeiros músicos.\nEste ano, a segunda edición, homenaxeará ás mulleres cineastas, que coas súas visións distintas e coa súa mirada única, son capaces de abrirnos mundos que cremos necesario coñecer. Ademáis, se porá de manifesto a situación discriminatoria das mulleres nun eido no que, maioritariamente, a cara visible é a dos homes.\nEspazos expositivos en catro puntos da cidade (Casa da Muller, Tinería, Praza de Sto. Domingo e Praza Pío XII), dos días 23 ao 30, que lembrarán ás mulleres asasinadas e servirán, ademáis, de puntos informativos do resto de actividades.\nEspazo expositivo chamado: Feito por unha muller que darán a coñecer a mulleres cineastas e as súas obras audiovisuais.\nFestival Cinema Mulleres – FILMU – que se celebrará do 25 ao 29 de novembro nos cines Códex, no que se presentarán películas feitas por mulleres e se realizarán charlas con cineastas invitadas, se presentará un Decálogo de como ver cinema en igualdade e se concederán os premios Nova Onda ás películas que, por su calidade e pola súa visión, fan unha mellor representación da muller e as súas situacións.\nFaladoiro Feminista con Mabel Lozano o día 28, que presentará, por primeira vez en Galicia, o seu novo libro PornoXplotación e que tamén proxectará, no marco do Festival, o documental El Proxeneta.\nAs inscricións permanecerán abertas dende este venres a través do espazo habilitado na páxina web do Concello www.concellodelugo.gal ou en www.filmu.es . Para participar será necesario completar o formulario cos datos do interesado/a. As prazas cubriranse por rigorosa orde de chegada das solicitudes. En caso de que as autoridades sanitarias non permitan levar a cabo as actividades de maneira presencias realizaranse na modalidade online.


O temporal deixa choivas copiosas e ventos de 120 quilómetros por hora\nGaliciaé 11 diciembre 2019 16:41 h.\nUn tren de borrascas azoutará a Galicia durante polo menos unha semana\nToda a costa galega permanece este xoves en alerta por ondada e intensas choivas, así como por fortes ventos que alcanzaron os 133 quilómetros por hora en Penedo do Galo, en Viveiro, e que rozaron os 111 km/hora en Cedeira, segundo os datos de Meteogalicia.\nEn canto as precipitacións acumuladas, en Poio caeron 44.9 litros por metro cadrado, e en Ortigueira, 41.5 litros por metro cadrado.\nA altura de onda máis significativa rexistrouse ata o momento na provincia da Coruña, na boia de Estaca de Bares, con 6,56 metros.\nUNHA SEMANA SEN TREGUA. Un tren de borrascas atlánticas azoutará Galicia nos próximos días. Unha das máis profundas é a que este xoves trae un temporal de choiva e vento que obriga a activar varias alertas laranxas. Todo o litoral galego permanecerá baixo este nivel de aviso polo menos ata o venres por ondas que poderían chegar aos sete metros de altura.\nNo interior, varias zonas de Lugo, A Coruña e Pontevedra estarán en alerta por acumulacións de choiva de máis de 40 litros por metro cadrado. As precipitacións serán especialmente persistentes no interior pontevedrés, onde a Aemet incluso eleva o aviso a nivel laranxa, fronte ao nivel amarelo que establece Meteogalicia. E é que segundo a axencia estatal poderían chegar a acumularse máis de 80 mm en 12 horas, desde o xoves ao mediodía.\nA situación non presentará grandes cambios nos próximos días. O venres será unha xornada de transición e o sábado chegará outra fronte a Galicia. Ceos cubertos e choivas xeneralizadas serán a tónica dominante. As temperaturas serán suaves para a época do ano e haberá pouca oscilación térmica entre o día e a noite.\nDe face á próxima semana prevese que siga o tren de borrascas, sen que haxa grandes cambios á vista no ceo galego.


La Habana Vieja e o Sloppy Joe's | Radiofusion - A programación das Emisoras Municipais Galegas\nLa Habana Vieja e o Sloppy Joe's\nForon uns emigrantes aresáns os que fundaron o famoso bar Sloppy Joe's no centro da Habana\n06 de Novembro, 2019 - 10:35 h. | Publicada por Radio Fene\nLa Habana Vieja sométese a unha restauración total para celebrar o 500 aniversario da cidade o dia 16 de novembro de 2019. A colaboración de numerosas institucións e países a nivel mundial axuda na rehabilitación dos edificios máis emblemáticos da cidade, algúns deles fundados por galegos, como o caso do Sloppy.\nEscoitamos a entrevista a Mercedes Abeal e as voces de Elvira, Andrés Mari e Fina.\nVáise celebrar por todo o alto. La Habana cumple 500 anos o dia 16 de novembro. Coa vista posta nesa data os cubanos levan anos restaurando os edificios máis emblemáticos de La Habana Vieja por cuxas rúas paseou a expedición da Tenencia de Redes en Cuba. A visita a La Habana Vieja comenzou no templete onde se funda a cidade en 1519. O paseo continuou polas prazas de Armas, de San Francisco, Plaza da Catedral e Plaza Vieja, e as rúas enmarcadas nun área de cinco Kilómetros. La Habana Vieja encerra unha mestura de estilos arquitectónicos que son consecuencia e testemuña das diferentes épocas coloniais; baixo a coroa española, cando a gobernaron británicos e franceses e finalmente os estadounidenses. Aí atopamos verdadeiras xoias da arquitectura colonial; pazos e igrexas barrocas ou coquetos edificios Art Decó. Nas prazas oes berrar “manííí” ás vendedoras dos típicos cartuchos de cacahuetes, ataviadas cos coloridos vestidos de antano.\nA rúa Obispo é a arteria onde se concentran as librarías e todo tipo de comercios. A expedición da Tenencia, tras este primeiro contacto con La Habana Vieja, e baixo os implacables 31º de calor, refrescouse onde todo o mundo se refresca en la Habana Vieja, en La Bodeguita del Medio tomando un mojito. A cidade de La Habana mira ao mar a través do seu Malecón, un interminable paseo de oito kilómetros que, para os cubanos, é o balcón de pensar, de pescar, de ligar ou de soñar. La Habana Vieja foi declarada Patrimonio da Humanidade pola Unesco en 1982. Será na década dos 90 cando comeza a súa rehabilitación, impulsada pola oficina do historiador da cidade. Desde entón os propios habitantes desa zona levan a cabo a investigación e a restauración de igrexas, fortalezas e otros edificios como a ferretería Casteleiro y Vizoso ou o noso “Sloppy Joe’s” .\nO Sloppy Joe’s – entre as rúas Zulueta 252 e Ánimas y Virtudes- fundáronno o pai de Mercedes Abeal e os seus tios, chegados desde Ares á illa caribeña nos anos 20 do século XX. O último propietario antes da revolución foi José Abeal Otero. O Sloppy está administrado na actualidade pola compañía estatal Habaguanex. En palabras do Historiador de La Habana, Eusebio Leal, "Restaurar el Sloppy Joe’s Bar es devolver a La Habana el lugar donde se reunían los artistas, los peloteros, los viajeros". O bar foi visitado por celebridades como o actor Errol Flynn e outros famosísimos actores de Hollywood e alí se rodou a película “Our man in Havana” ( 1959). Mercedes escoitou á súa familia desde pequena numerosas anécdotas do local. Unha moi bonita é que o poeta Curros Enríquez aloxouse nun cuarto do Sloppy cando caeu enfermo estando en La Habana.\nEn 2007 comenzóu a restauración do local, valéndose de fotos e materiais doádos por personas relacionadas co sitio, de dentro e fora da illa. Requeriu elementos e detalles que o caracterizaron na súa época de esplendor, entre eles a longa barra de madeira, 18 metros de caoba negra, as mesas e banquetas e toda a decoración interior. Tras a restauración o bar mantén a súa estructura e cores orixinais, a ampla gama de coctelería orixinal e o mesmo teléfono, como poideron certificar Mercedes e a súa filla Teresa (na imaxe de portada). Viaxaron as dúas na expedición de Redes cun obxectivo claro, coñecer o famoso bar fundado polos seus antepasados. En obras eses dias, elas poideron entrar, pasar revista, comparar coas fotos familiares e chorar, chorar de emoción polo reencontro co seu pasado.


Un informe da UE advirte de riscos para a agricultura galega polas secas máis "severas" que trae consigo o cambio climático - Praza Pública\nLeiras dedicadas á produción do millo e outras especies no Morrazo, nunha imaxe de arquivo CC-BY-NC-SA Praza Pública\n"A produción agrogandeira diminuirá e mesmo terá que ser abandonada en partes do sur de Europa e rexións mediterráneas por mor do incremento dos impactos negativos co cambio climático". É unha das conclusións dun recente informe da Axencia Europea do Medio Ambiente (EEA, polas súas siglas en inglés) que sitúa a adaptación á crise climática como unha máxima "prioridade" para este sector e que, aínda que exclúe Galicia das áreas potencialmente máis afectadas, si sinala o nos país como un dos territorios que debe prepararse para algunhas das súas consecuencias. Nomeadamente, para unha maior escaseza de auga.\nO estudo da Axencia Europea do Medio Ambiente sobre o impacto do cambio climático no agro sinala a "maior parte de Portugal e Galicia" como áreas nas que "o incremento da severidade das secas será máis pronunciado"\nNo apartado dedicado ás secas e á escaseza de auga o informe detalla que a tendencia histórica en Europa no último medio século foi dun incremento dos períodos de seca na área do Mediterráneo e mais no leste do continente. As "proxeccións futuras", arega, apuntan cara a un "incremento da frecuencia e a intensidade" destas secas na propia área mediterránea, pero tamén máis cara ao oeste e o norte.\nÉ neste punto onde o informe se refire especificamente ao caso galego. "Na área mediterránea en particular, incluíndo a maior parte de Portugal, Galicia en España, o norte de Escandinavia e a Turquía mediterránea o incremento da severidade das secas será máis pronunciado", advirte. O informe cita estudos previos para especificar que no conxunto da UE a frecuencia das secas aumentará en primavera e verán, mentres que nas rexións do este diminuirá durante os invernos.\nProxeccións de cambios na humidade do solo na UE por mor das secas no período 2021‑2050 en comparación co 1981-2010 CC-BY Axencia Europea do Medio Ambiente\nA nivel continental o informe sinala entre as consecuencias do incremento das secas un "aumento da demanda de regadíos" e "conflitos pola demanda de auga entre diferentes sectores"\nE, cales serían as consecuencias? Sempre segundo este informe da EEA, as secas afectan "a produción de cultivos e pensos para animais", o cal pode traer consigo, evidencia, unha diminución de ingresos no sector agrogandeiro. Ao tempo, "os episodios de seca aumentarán a demanda de regadíos en Europa", coa consecuente "redución da sostibilidade" dalgúns cultivos e incremento dos "conflitos pola demanda de auga por parte de diferentes sectores". Así e todo, Galicia fica fóra, por exemplo, das áreas na que previsiblemente os terreos agrarios se reducirán de maneira significativa por mor desta causa.\nPara ilustrar o escenario a Axencia refírese a un recente estudo que, no marco dun proxecto europeo sobre os impactos económicos do cambio climático, "analizou a propensión a danos pola seca" baseándose nos "futuros cambios nas condicións de humidade do solo" e cruzando estes datos con outras variables como condicións económicas e poboacionais. As proxeccións do período 2021-2050 "comparadas co 1981-2010" sitúan Galicia entre os territorios cun "significativo incremento" do "risco de seca". Mentres, no centro do continente este risco diminuiría, resalta. Concretamente, en Galicia a perda de humidade estaría entre o 12% e o 24%, especialmente na área suroeste, segundo o estudo.\nNovas medidas para aforrar auga en Vigo\nCadrando coa publicación deste estudo en Galicia volven xurdir novas a respecto das restricións de auga mesmo tras un verán que, como acredita Meteogalicia, non foi especialmente seco. Non en van, o recente avance do informe climatolóxico do pasado agosto indica que a "normalidade marcou Galicia" no referido ás chuvias "en contraste coa situación que se viviu durante os últimos tres veráns, marcados pola escaseza" de precipitacións.\nEncoro de Zamáns, nunha imaxe de arquivo CC-BY José Antonio Gil Martínez\nAsí e todo, un dos puntos nos que os problemas de seca veñen sendo recorrentes nos últimos anos, a cidade de Vigo, xa advirte de potenciais problemas. Así, este luns o alcalde vigués, Abel Caballero, anunciaba que dende esta mesma semana "os baldeos de auga nas rúas quedarán reducidas a días alternos como medida de aforro".\nEsta restrición, segundo Caballero, é preventiva xa que "os encoros que abastecen a cidade" están nunha mellor situación que hai un ano. "Eiras atópase ao 79,05% e Zamáns, ao 74%", isto é, un e sete puntos por riba de 2018. "Estamos mellor que hai un ano, pero agora mesmo empezamos a tomar medidas", que serán máis restritivas cando "o nivel de ocupación chegue ao 70%", momento no que "serán eliminados totalmente os baldeos".\nO proxecto de Lugo é o ambicioso e inclúe a construción de 1.200 vivendas, o 45% delas públicas, con amplas zonas verdes e primando a mobilidade sostible, o comercio local e o aproveitamento local de biomasa\nA Axencia Europea do Medio Ambiente sitúa a central térmica de Endesa nas Pontes entre as 20 que máis gases de efecto invernadoiro emiten na UE e a primeira en España. A instalación de Meirama e a refinería da Coruña, a pouca distancia, son tamén das que máis contaminan.\nO proxecto, no que colaboran unha quincena de entidades, dende a cooperativa Nosa Enerxía ata o Consello Regulador do Mexillón e a asociación de mariscadoras, inclúe unha serie de actuacións para desenvolver entre 2020 e 2030, fomentando a mobilidade sostible, a redución de emisións, a reciclaxe e a compostaxe ou a eficiencia enerxética


Máis de 6.500 persoas visitan a oficina de turismo de Melide en setembro\n07/10/2019. A oficina de turismo do Concello de Melide situada na parroquia de Furelos, vén de recibir o pasado mes un total de 6.526 visitantes na súa chegada á vila para coñecer máis da nosa gastronomía, a nosa cultura e o noso patrimonio\nMELIDE 7 de outubro de 2019.- Os técnicos de Turismo do Concello de Melide veñen de facer balance dos datos que deixa o mes de setembro en canto a visitas se refire. As cifras son as seguintes: 6.526 persoas foron as que se achegaron á oficina de Turismo, situada na parroquia de Furelos no mes que vén de rematar.\nAta 30 de setembro, visitaron esta oficina un total de 6.526 persoas das cales 3.044 persoas foron de españolas, 1.600 procedentes de diferentes países de Europa e 1.882 outros países do mundo.\nOs técnicos de Turismo do Concello de Melide, destacan que por primeira vez as cifras de setembro (6.526) superaron as de agosto (6.468), mes tradicionalmente con máis afluencia de visitantes. Incrementouse un 15,5% a chegada de visitantes neste mes respecto ao ano anterior, case 1.000 visitantes máis. Isto debeuse principalmente ao aumento de visitantes nacionais e do resto do mundo.\nPasaron pola oficina unha media de 218 persoas ao día, case a metade procedentes de España: 101 persoas diarias, aínda que cara final de mes se foi reducindo considerablemente o número de peregrinos españois en contraposición aos visitantes estranxeiros. Estes, en gran parte proceden da Comunidade de Madrid, Cataluña, Andalucía e a Comunidade Valenciana.\nEn canto aos visitantes europeos, a media é dunhas 54 persoas ó día. Veñen dende todos os puntos de Europa central, Francia, Italia e Reino Unido. Do resto do mundo a media é de 63 persoas diarias. A súa maioría son estadounidenses, suramericanos, coreanos, surafricanos e australianos.\nOs picos de chegada de peregrinos, soen coincidir os mércores e os xoves, xa que tal e como explican os técnicos de Turismo do Concello de Melide, a maioría deles parten os luns dende Sarria para rematar o percorrido en Santiago de Compostela durante a fin de semana.


O CABARET VOLTAIRE. Seit 2005. - Page 30 - O CABARET VOLTAIRE. Seit 2005.\nTODO EN GALICIA empeza a ter máis de 800 anos. As catedrais de Lugo e Santiago, a cidade da Coruña, o pazo de Xelmírez... este ano hai oito séculos que Francisco de Asís visitaba o país. Non sei como tomar toda esa senectute ciceroniana: se como síntoma de que, mal que ben, Galicia continúa mantendo a personalidade malia a erosión da globalización ou como unha idade para que empece a considerar a extinción.A viaxe coas que nos obsequiu San Francisco en 1214 serviu, cando menos para dúas rehabilitacións importantes: as do Pazo de... [Lire la suite]\nO FRÍO NON EXISTE, aínda que nos incomode ser incapaces de convencer ao cerebro de que non estamos aterecidos. A física define a temperatura en función da cantidade de calor, polo que o frío caracterízase de xeito negativo, por ausencia. San Lorenzo debeu, obviamente, preferir o frío do anonimato á grella instalada cerca do Campo de Verán de Roma, onde foi queimado no século III por orde do emperador Valeriano. Do mesmo xeito ca o frío, podemos deducir que o anonimato é ausencia de coñecemento. Acontece con artistas que, andados os... [Lire la suite]\nPosté par Jaureguizar à 14:01 - Commentaires  - Permalien [#]\nTags : Bacon, Manet, Picasso\nUNHA PELOTA LARANXA\nO paseo desta mañá levoume polo centro da cidade, entre o sol que recendía e o lixo escuro sen recoller. Quero pensar que houbo un momento en que os traballadores de Urbaser tiñan algún motivo para anegarnos nesta peste durante dez días, pero xa non o lembro. Excusan de recordarmo porque non me vexo capaz de dixerilo. Na camiñada houbo arcadas, pero también houbo a felicidade de perseguir unha pelota laranxa tras a cal ía Antón (+8). O meu fillo regateaba un viandante, unha farola e un banco con ese sentido do espectacular que teñen... [Lire la suite]\nTags : Antón Jaureguizar Lombardero, Charles Baudelaire\nESTIGMA E ENDODONCIA\nHai tres actos que me poñen medo: recibir certificados inesperados, cruzarme con cans nas escaleiras do edificio sen ver un espazo de escape e acudir ao dentista. Nunca me atrevín a mirar Marathon man. Esta mañá concatenáronseme os tres. O único que tiña previsto era a cita médica, por unha endodoncia que se aliviou á categoría de empaste. Como sabía que tiña que ir á consulta da miña estomatóloga, levei, a xeito de relaxante muscular, Religión, razón y espiritualidad de Arnold L. Davidson, a quen veño descobrindo grazas á... [Lire la suite]\nO sábado baixei ao Gadis por plátanos e Bimbo dez minutos mal contados. Ao regresar, cargado de bolsas e calor, atopei o recinto do edificio no que vivo precintado pola Policía. Atravesaran na rúa varios coches patrulla da Local e dúas furgonetas azulonas da Nacional. Unha excavadora cun brazo de xigante de película manga estaba disposto para apoderarse do xardín. Varios homes con mono amarelo taparon a cara con máscaras hixiénicas: a Policía Científica, deducín. Cheiraba amargo e ácedo, coma os cartóns de leite estragado. Unha... [Lire la suite]\nPosté par Jaureguizar à 16:44 - Commentaires  - Permalien [#]\nTags : Gadis\nO BRAVÚ ESTÁ DE NOSTALXIA\nO Bravú está de nostalxia. Hai xente organizando unha revitalización, músicas novas, reencontros de camaradas, libros para contar agora -con perspectiva Nevsky- todo o que se argallou hai vinte anos. 1994-2014. E son moi amables comigo porque non me esqueceron, malia non ser eu un deles, os músicos. Deixáronme entrar cando balbucía literatura sen saber quen era o rapaz das gafas de metal e as botas Bestard. Foron xenerosos e teño demasiadas débedas na súa pizarra de pagarés, pero non me apetece lembrar nin regresar. Tirei con todos... [Lire la suite]\nPosté par Jaureguizar à 23:40 - Commentaires  - Permalien [#]\nTags : Bill Evans, Bravú, Cabaret Voltaire\nUN FEDOR DOCEMENTE VENECIANO\nTOMAR A VIDA con literatura é unha pedantería. Tamén un consolo. Nestes días, Lugo é unha paisaxe de bolsas negras esgazadas polos gatos, cervexa seca embebida en mexo e contedores verdes vomitando mondaduras de pataca e pan requentado pola calor.Trato de consolarme comendo pizza e gelato, e imaxinándome Thomas von Aschenbach. Síntome ese personaxe que entrega o seu sentido a perseguir un raparigo na novela A morte en Venecia, de Thomas Mann, entre o cheiro doce da peste e do lixo.Estou por acudir ao xastre do Gran Hotel... [Lire la suite]\nPosté par Jaureguizar à 03:55 - Commentaires  - Permalien [#]\nTags : Ana Romaní, Camilo Franco, Centro Galego de Arte Contemporánea, David Barro, Emilia Pardo Bazán, Eugenia Osterberger, Fundación Luis Seoane, María Reimóndez, Rosalía de Castro, Silvia Longueira, Thomas Mann, Xosé Díaz Arias de Castro\nTeño dous medos arraigados: os exames e os dentistas. Aínda soño cos exames, vinte anos despois do último. Diante dese terror, sentíame tentado a ser Bartebly: Preferiría non facelo. Fantaseo co escape, con agocharme nunha caixa coma fai a boneca humanizada de Air doll. A película de HIrokazu Koreedo que estiven mirando tras cear, tras volver de Foz, tras impartir un curso de xornalismo na UNED. A primeira hora da tarde, mentres conducía tratando de acougar co New and old friends de Bill Evans, resistín o pulo de botarme a unha... [Lire la suite]\nPosté par Jaureguizar à 11:21 - Commentaires  - Permalien [#]


Para crear un ficheiro de seguranza cada vez que garda un documento\nMarque Sempre crear copia de seguranza.\nSe a opción Sempre crear copia de seguranza está seleccionada, a versión antiga do ficheiro gárdase no cartafol de seguranza cada vez que garde a versión actual do ficheiro.\nA copia de seguranza ten o mesmo nome que o documento, mais coa extensión .BAK. Se o cartafol de seguranza xa contén ese ficheiro, subtituirase sen aviso.\nPara gardar automaticamente información de recuperación cada n minutos\nMarque Gardar a información de recuperación automática cada e seleccione o intervalo de tempo.\nEsta orde garda a información necesaria para restaurar o documento actual en caso de fallo. Alén diso, nese caso, LibreOffice tenta gardar automaticamente a información de recuperación automática para todos os documentos abertos, se é posíbel.\nLibreOffice - PreferenciasFerramentas - Opcións - Cargar/Gardar - Xeral\nTitle is: Gardar documentos automaticamente


Nilssom por: Anarquía\nAs obras da escola e os ensaios da escola e ensino medio\nBusca de emprego escola\nAnarkai foi escrita por Per Nilsson, e é publicado por Rabén & Sjögren. Vive en Sölvesborg, onde traballa como profesor de matemáticas e música. O seu primeiro libro foi publicado en 1986 e era chamado entre a vixilia eo sono. O libro gañou o goce dos Namorados 1992 Rabén & Sjögren concurso de mellor novela xuvenil sobre o tema do amor. Per Nilsson tamén recibiu outros premios, como Nils Holgersson tarxeta por só Anarkai, e converterse en Augustus Indicado para vocais de Raven.\nAnarkai xénero pertenza que non pode ser descrita nunha palabra. Sería, polo contrario, ser capaz de escribir que é unha mestura de amor e non ser el mesmo. Quizais non sexa difícil de entender se non leu o libro. Per Nilsson, describe no seu libro de Xoán como o verdadeiro protagonista. É Xoán que nos di no libro. Xoán é un adolescente nunha cadeira de rodas de Sölvesborg como o verán chega ao Anarkai verdadeiramente notable, ou Kai como alega ser chamado. Kai é un andarilho que viaxa ao redor e transmitir a súa mensaxe:\nFai o que queiras! Que ningún control sobre ti! A súa vida é a súa! Sempre que non prexudique a ninguén, fai o que quere!\nA súa mensaxe non sempre é ben recibida por todos, pero pode polo menos entreter o público durante un tempo. Kai é un anarquista, entendo inmediatamente cando describiu. Insidioso e interesante ao mesmo tempo. Non queres ficar preso nun sistema de regras, pero aceptar cada día como se trata. Comida furto na súa tenda, onde el non fai mal. É en todos os casos de efecto Kaiser. Gusta da Kai é un bo rapaz, aínda que non pode concordar con todo o que di e fai ao 100%.\nO título do libro podería facela soar como se Kai é o personaxe principal. Claro, é unha figura interesante, pero o que eu penso máis interesante son os esforzos de John para conquistar o amor de Gro. John é un cara que se pode risa silenciosa, non rir na súa presenza. Pero Gro e Kai, os risos aínda con John. Kai é a persoa que recibe o libro para alegrar un pouco cos seus trucos de maxia e desaparicións repentinos. Kai di que sempre atopa alguén para vivir con, ou alguén que coñece ou alguén que el coñece. Tamén escribe claro, libre e en cambio obter o seu alimento na tenda local ou ICA! El odia os pratos, coches e bancos. Acontece que para ser verdade. El spray para abaixo cada antena nun barrio coa palabra masturbación. Por que? Ben, el pensa que calquera que teña antena parabólica só de ver nunha chea de lixo na que as mulleres están sendo explotadas. Pero por suposto que é prexuízo? Gro é unha rapaza que Xoán hits cando ten en conta o aspecto de Kai. Alguén que se apaixona por el inmediatamente. Pode entón seguir o seu camiño cun par.\nPer Nilsson foi capaz de describir estas persoas dunha forma moi boa. Onde queira que foi o papel da identidade das persoas a partir non é fácil de responder. Unha autobiografía é en todos os descartada. Pode xogar que é unha persoa distinta de quen son? Debo facelo? Debo mentir para chegar a algún lugar? Isto pode ser o que Anarkai quere salientar. Ou Andrew Segemyr que o seu nome real. Iso Kai sería só unha brincadeira, non pode adiviñar ata que sexa revelado ao final. Vai ser emocionante na forma na que o libro é contada.\nPer Nilsson foi dividida en capítulos con mensaxes pequenas, rodas de fiar, as rodas do rolo. Aquí el describe, se eu acertar, o camiño para o seu amor e comprensión de Anarkai. É definido no presente e os capítulos en si son flashbacks. Leva un tempo antes de que as persoas entenderon o que os xornais pouco foi para nada, pero despois dun tempo queres só para rodar cara atrás e le-los de novo. Describe o ambiente de forma clara e é máis movementos para conseguir os personaxes do libro. Podo polo menos probar que está en Sölvesborg. Realmente non sei por que describiu en detalles como John masturbar, pero sempre divertido se fai. Unha cousa que eu non entender a primeira foi que Xoán estaba nunha cadeira de rodas. Levei tres quintos do libro para ver isto. Se é porque eu perdín algunhas frases que eu non sei, pode moi ben ser debido ao meu costume de ler libros e capturar o máximo de información. O que per Nilsson prever mensaxes co libro? É evidente que non se debe ir a outra persoa sen ser el mesmo. Será sempre menos se somos honestos.\nbased on 1 rating Por Nilssom: Anarchy 2,0 de 5 baseado en 1 Valoración\nVote por Nilssom: Anarquía\nA continuación, son proxectos escolares que tratan Per Nilssom: Anarquía ou de calquera forma que ligan con Nilssom por: Anarquía.\nDemocracia ou Anarquía\nComentario de Nilssom: Anarquía\n« Princesa Caraboo | Imperio Otomano »\nNatureza / Ambiente (196)\nCopyright © 2009 Schoolwork - traballo da escola real


Continúa o proxecto educativo «Activistas polo mundo que queremos» – Solidariedade Internacional de Galicia\nO noso alumnado, participante no proxecto Activistas polo mundo que queremos, tivo un trimestre moi atarefado coñecendo e practicando ferramentas para transformar o mundo.\nDespois daquela primeira sesión de xaneiro, na que os mozos e mozas, acompañadas polo seu profesorado, reflexionaron sobre o significado da palabra activista, nestes últimas semanas coñeceron a persoas que exercen o seu activismo en países con contextos moi vulnerables. Todo un reto loxístico nesta era da comunicación virtual que se desenvolveu á perfección e que permitiunos tender unha ponte entre Galicia e América Latina.\nOs e as activistas de 3º ESO do IES Miguel Ángel González Estévez de Carril en Vilagarcía de Arousa e de 2º ESO do CPR Rosalia de Castro en Vigo acompañados polas súas profesoras charlaron durante dúas horas con Grecia Villalobos, unha muller comprometida coa loita polos dereitos LGTBI en El Salvador, realizando esta tarefa a través da organización COMCAVIS TRANS.\nAsí mesmo, o alumnado do CPI do Toural de Vilaboa, do IES Primeiro de Marzo de Baiona e do CPI As Mirandas de Fene, tiveron a oportunidade de viaxar virtualmente ata Samaná, un dos paraísos naturais de República Dominicana, e reunirse con Patricia Lamelas, unha activista medio ambientalista cunha longa traxectoria de loita pola sustentabilidade no seu país. Actualmente é a directora do CEBSE, unha asociación sen ánimo de lucro que executa actividades de conservación e aproveitamento sostible dos recursos naturais.\nAlumnado, dende as aulas, conversa con Patricia Lamelas\nO trimestre continuou coa realización da cuarta sesión de traballo a través da aula virtual, na que o alumnado descubriu algún dos máis escuros segredos que agochan os medios de comunicación xeralistas; son independentes? Quen son os seus propietarios? Que intereses teñen? Como nos manipulan? Cales son os seus principais “pecados”? É verdade que unha imaxe vale máis ca mil palabras? En fin, unha morea de cuestións para que, a partir de agora, os mozos e mozas teñan unha actitude máis crítica ante o que ven ou o que escoitan a través dos medios.\nUn preludio máis que necesario para pasares á nosa seguinte fase, a elección do seu activismo. O proxecto ofreceulles neste punto tres itinerarios distintos para que cada un e cada unha escollera segundo o que máis lles indignaba:\nQue nos molesta que nos medios as veces difundan contidos falsos de forma intencionada para manipular a opinión pública e fomentar o odio cara colectivos minoritarios? Pois sen dúbida, é o ACTIVISMO ANTIRRACISTA/ANTIXENOFOBIA.\nQue nos parece fatal que os medios fomenten o consumismo e un estilo de vida prexudicial para o medio ambiente, os animais e as persoas? Entón o que nos vai é o ACTIVISMO MEDIO AMBIENTAL OU ANTIESPECISTA.\nOu máis ben nos molestan os estereotipos de xénero que nos transmiten os medios, e que prexudican tanto ás mulleres como ás persoas LGTBI? Pois entón o ACTIVISMO FEMINISTA OU LGTBI.\nUnha vez que os mozos e mozas definiron o seu activismo, comezou unha nova fase onde, a través de diversas actividades, entenderon un pouco mellor que significa cada un de eles. O obxectivo foi rematar esta sesión coa construción dun guión radiofónico para facer unha reportaxe sobre algún tema vinculado co seu activismo. E, se dúbida, o fixeron.\nAs educadoras volvemos as súas aulas, cargadas cos equipos radiofónicos e, xunto con eles e elas, gravamos os seus propios programas de radio de denuncia e transformación social, onde abordaron temas de actualidade como os parques eólicos da serra da Grova e do Galiñeiro ou o racismo nas aulas, e entrevistaron a coñecidas escritoras feministas como Eli Ríos.\nAlumnado do IES Miguel Angel Gonzalez Estevez (Carril) durante as gravacións\nMentres esperamos a ter todos os programas de radio para que os escoitedes, invitámosvos a que sigades o desenvolvemento de Activistas polo Mundo Que Queremos a través do facebook e o instagram do proxecto.


O club Aehde pon o colofón a tempada da súa escola de patinaxe ca gala fin de curso - BadalNovas\nInicio Actualidade O club Aehde pon o colofón a tempada da súa escola de...\nO club Aehde pon o colofón a tempada da súa escola de patinaxe ca gala fin de curso\nSerá o venres 25 de xuño ás 20.30 no anexo do pavillón Paco Chao e o cartel foi elaborado con debuxos das propias patinadoras e patinadores\nO Club de Patinaxe Aehde O Carballiño pecha a tempada 20/21 da súa escola de patinaxe, adicada a iniciación cas máis pequenas e pequenos, o venres 25 de xuño ás 20.30 horas cunha Gala de Fin de curso a celebrar no pavillón anexo Paco Chao e na que participarán as rapazas e rapaces da escola, as deportistas de competición do club na modalidade de libre e o grupo show da entidade.\nO acto, por normativa covid, será restrinxido e con invitación, sendo este o requisito indispensable para poder acceder ó local previa recollida de datos e controis.\nAs nenas e nenos da escola viñeron traballando dun xeito habitual, salvo os paróns derivados da pandemia, todos os martes e xoves dende o mes de outubro no pavillón do IES número 1 e agora reciben o recoñecemento ó seu esforzo. Como curiosidade, o cartel do evento foi realizado co debuxos das propias patinadoras e patinadores.\nTorneo en Salvaterra\nPor outra banda, o grupo show do Club Aehde O Carballiño tomará parte o sábado no Trofeo Salvaterra Milenaria na modalidade de show, unha cita que contará con clubs de toda Galicia.\nPrograma “Xuntos polo Nadal “\nA campaña ‘Agresión Off: Eu digo non á violencia sexual’ percorre diferentes concellos galegos con obradoiros de sensibilización\nHoxe remata o festival de títeres cunha representación e xornada de xogos\nO proxecto Keep On analizará iniciativas locais que poidan candidatarse ao POCTEP\nAs inundacións de Evaristo Vaamonde conta cun proxecto de obra en tres fases de execución


Vilagarcía aproba en seguridade cidadá cun 'bo promedio' | Canal Rías Baixas\nVilagarcía aproba en seguridade cidadá cun ‘bo promedio’\nVILAGARCÍA> Así o asegurou o subdelegado do goberno en Pontevedra, Antonio Bofill, tras incorporarse como membro á Xunta Local de Seguridade.\nVilagarcía aproba en seguridade cidadá e faino cun ‘bo promedio’. Así o asegurou o subdelegado do goberno en Pontevedra, Antonio Bofill, despois de facer efectivo os eu cargo como novo membro da Xunta Local de Seguridade. Os delitos baixaron un 1,25 por cento con respecto ó ano pasado e os roubos un 7,75 por cento. É máis, só nos primeiros meses deste ano, os furtos con intimidación, forza e nos vehículos reducíronse más do 18 por cento. En canto á taxa de criminalidade, a capital da Arousa mantense uns 18 puntos por debaixo da media nacional.\nOutro dos temas que non estaban previstos e se colou na orde do día foi o dispositivo de seguridade que se montará este venres na cidade con motivo da celebración da Gala contra o Cancro da Orquestra Panorama.\nNesta xunta de seguridade local tamén se colou a ordenanza que ven espertando unha gran polémica na cidade nos últimos días. A de circulación. Ó respecto o alcalde Tomás Fole apuntou que explicou ós membros da mesa aqueles detalles que máis controversia están a causar simplemente a nivel informativo. Ademais, desde Ravella planean dar unha nova lectura á normativa para revisala e que conte co maior consenso posible.\nArtigo anteriorGuerra destaca a Extrugasa pola súa innovación e internacionalización\nSeguinte artigoO futbol brasileiro recalará por primeira vez na AF7\nMoraña acolle a entrega de premios das catas de mel e...\nSegundo accidente mortal en menos dunha semana\nPrescriptores mexicanos coñecen Rías Baixas sobre o terreo